b'\n_START_ARTICLE_\nGanon\n_START_SECTION_\nBakgrunn\n_START_PARAGRAPH_\nGanons historie er uklar og det er ikke mye som kan sies sikkert om hans fortid. Han blir imidlertid som oftest fremstilt som en mektig kjeltring med en sterk t\xc3\xb8rst etter makt. I l\xc3\xb8pet av spillene er hans bakgrunn og personlighet blitt mer fordypet. Tidligere var han bare en n\xc3\xa5del\xc3\xb8s antagonist, mens han i The Wind Waker er mer kompleks og gitt et motiv for sitt \xc3\xb8nske etter \xc3\xa5 kontrollere Hyrule._NEWLINE_I andre spill, slik som Twilight Princess og Ocarina of Time, er han en stormannsgal tyv med \xc3\xb8nske om herred\xc3\xb8mme over hele verden. Andre spill viser ham som en urgammel ondskap som s\xc3\xb8kes gjenopplivet av sine st\xc3\xb8ttespillere._NEWLINE_Ganondorf fikk sitt originale navn i spillet A Link to the Past, og i Ocarina of Time var han i menneskeform kun kjent ved det navnet, inntil han transformertes i slutten av spillet til monsteret kalt Ganon. I noen tilfeller blir derfor Ganon brukt om hans form som et griseliknende vesen, mens Ganondorf blir brukt for hans menneskelige form. I tillegg blir han ogs\xc3\xa5 i noen spill gitt ekstra titler, slik som \xc2\xabGreat King of Evil\xc2\xbb (Ondskapens store konge) eller \xc2\xabKing of Darkness\xc2\xbb (m\xc3\xb8rkets konge). I Twilight Princess er han i dyreform kjent som \xc2\xabDark Beast Ganon\xc2\xbb (Ganon, Det m\xc3\xb8rke beist) og i menneskeform blir han kalt for \xc2\xabDark Lord Ganondorf\xc2\xbb (Ganondorf, m\xc3\xb8rkets herre). I sin f\xc3\xb8rste opptreden i The Legend of Zelda var navnet hans stavet Gannon.\n_START_SECTION_\nThe Legend of Zelda\n_START_PARAGRAPH_\nGanon dukket f\xc3\xb8rste gang opp i NES-spillet, The Legend of Zelda, hvor han angriper Hyrule og stjeler Triforce of Power (Maktens trekraft), som han bruker til \xc3\xa5 overrenne landet med uhyrer. Senere kidnapper han Prinsesse Zelda og l\xc3\xa5ser henne inne i sitt tilholdssted p\xc3\xa5 Death Mountain. Han er sisteboss og hovedskurken i dette spillet.\n_START_SECTION_\nThe Adventure of Link\n_START_PARAGRAPH_\nI The Adventure of Link dukker Ganon bare opp svakt portrettert p\xc3\xa5 skjermen hvis man f\xc3\xa5r \xc2\xabGame Over\xc2\xbb. Handlingen f\xc3\xb8lger hovedsakelig Ganons st\xc3\xb8ttespilleres fors\xc3\xb8k p\xc3\xa5 \xc3\xa5 gjenopplive ham ved \xc3\xa5 bruke Links blod.\n_START_SECTION_\nA Link to the Past\n_START_PARAGRAPH_\nI dette spillet blir det sagt at Ganon med sin h\xc3\xa6r av r\xc3\xb8vere fant en vei inn i Golden Land (ogs\xc3\xa5 kjent som Sacred Realm), der Triforce (Trekraften) dvelte. S\xc3\xa5 snart de hadde klart \xc3\xa5 komme inn her, drepte Ganon sine f\xc3\xb8lgesvenner og r\xc3\xb8rte Trekraften med \xc2\xabblodplettete hender\xc2\xbb. Hans \xc3\xb8nske om \xc3\xa5 erobre verden forvandlet Golden Land til et m\xc3\xb8rkt vrengebilde, kjent som Dark World (Den m\xc3\xb8rke verden). Med Trekraften kunne Ganon lokke til seg andre vesener og personer inn i denne m\xc3\xb8rke verdenen, hvor de ble forvandlet til uhyrer som Ganon bygde opp en h\xc3\xa6r av. Med den fors\xc3\xb8kte han \xc3\xa5 angripe Hyrule, men landets riddere klarte sammen med de syv vismennene \xc3\xa5 forsegle Ganon og den onde h\xc3\xa6ren hans i Dark World._NEWLINE_Ganon sendte da en liten del av sin \xc3\xa5nd, trollmannen Agahnim (en prest i den japanske versjonen) til Hyrule. Han styrtet kongen og transporterte vismennenes etterkommere til det s\xc3\xa5kalte Pyramid of Power (Maktens pyramide) hvor de ble holdt som fanger, til Link klarte \xc3\xa5 beseire Ganon med Mestersverdet og spesielle s\xc3\xb8lvpiler. Med Trekraften kunne han deretter gjenoppbygge Hyrule og gjenopplive alle de som Ganon hadde drept.\n_START_SECTION_\nOcarina of Time\n_START_PARAGRAPH_\nI Ocarina of Time har Ganon f\xc3\xa5tt sin egen bakgrunnshistorie. Han er en Gerudo, et folkeslag som kun best\xc3\xa5r av kvinner, men som f\xc3\xa5r en mann f\xc3\xb8dt blant dem hvert hundrede \xc3\xa5r. If\xc3\xb8lge deres lov blir denne mannen konge. I tidsperioden hvor spillet finner sted, er Ganon en slik og er derfor konge over Gerudoene. I tidslinjen er dette Ganons f\xc3\xb8rste opptreden, og g\xc3\xa5r under sitt originale navn Ganondorf._NEWLINE_Ganondorf f\xc3\xa5r vite om legenden om Trekraften og fors\xc3\xb8ker \xc3\xa5 finne de gjenstandene som trengs for \xc3\xa5 \xc3\xa5pne inngangen til dens hvilested, Sacred Realm (Det hellige riket). Han klarer derimot ikke dette, men det gj\xc3\xb8r Link, og n\xc3\xa5r han \xc3\xa5pner d\xc3\xb8ren, finner han Mestersverdet og blir frosset i tid. D\xc3\xb8ren blir dermed st\xc3\xa5ende \xc3\xa5pen og Ganondorf kommer seg slik inn i Sacred Realm, hvor han finner Trekraften. Han er imidlertid bare i stand til \xc3\xa5 f\xc3\xa5 en av de tre delene av den, Triforce of Power (maktens trekraft), fordi det var den delen han trodde mest p\xc3\xa5. De to andre delene gikk inn i de to personene som representerte deres navn; Link og Prinsesse Zelda._NEWLINE_Med sin del av Trekraften erobrer Ganondorf Hyrule og Link forblir frosset i tid i syv \xc3\xa5r. Link m\xc3\xa5 da vekke de syv vismennene, siden de har makt til \xc3\xa5 fordrive Ganondorf fra Hyrule. Link m\xc3\xa5 derfor finne de syv templene de representerer og vekke dem. Men Ganondorf kidnapper den siste vismannen, Prinsesse Zelda selv, og tvinger Link til \xc3\xa5 konfrontere ham direkte. Med de kraftige lyspilene og det legendariske Mestersverdet beseirer Link Ganondorf, og t\xc3\xa5rnet hans raser sammen. Men Triforce of Power holdt ham i live, og han bryter seg ut av ruinene. Gal av raseri bruker han kreftene sine til \xc3\xa5 transformere seg til et gigantisk griseaktig monster, Ganon. Etter \xc3\xa5 ha blitt svekket etter en lang kamp greier de syv vismennene under ledelse av Zelda \xc3\xa5 forsegle Ganon i Sacred Realm, men han beholder eierskapet over sitt Triforce of Power og sverger hevn.\n_START_SECTION_\nOracle of Ages og Oracle of Seasons\n_START_PARAGRAPH_\nI disse to spillene var Ganon den skjulte sistebossen som var blitt gjenopplivet av Ganons pleiem\xc3\xb8dre, s\xc3\xb8strene Twinrova. Dette skulle de f\xc3\xa5 til ved \xc3\xa5 for\xc3\xa5rsake sorg i Labrynna, \xc3\xb8deleggelse i naboriket Holodrum og fortvilelse ved \xc3\xa5 ofre Prinsesse Zelda. Ritualet blir imdidlertid avbrutt n\xc3\xa5r Link redder Zelda og Twinrova ofrer derfor seg selv i stedet, med det resultat at Ganon blir gjenopplivet som et lavintelligent beist, kun oppsatt p\xc3\xa5 \xc3\xb8deleggelse og ute av stand til \xc3\xa5 erindre noe annet enn raseri.\n_START_SECTION_\nThe Wind Waker\n_START_PARAGRAPH_\nI The Legend of Zelda: The Wind Waker er Ganondorf igjen hovedskurken. \xc3\x85r etter Ocarina of Time greide Ganondorf \xc3\xa5 komme seg l\xc3\xb8s fra fangenskapet i Sacred Realm, og begynte nok en gang \xc3\xa5 ta over Hyrule, men denne gangen kom det ingen helt for \xc3\xa5 stoppe ham. For \xc3\xa5 redde riket fra Ganon tok tilslutt de tre gudinnene og oversv\xc3\xb8mte Hyrule. Dette dannet det store havet som dekker verden i Wind Waker. Mye av kraften hans var dessuten forseglet i Mestersverdet, som n\xc3\xa5 var i Hyrule Castle p\xc3\xa5 bunnen av havet._NEWLINE_Han tok etterhvert over en gammel piratbase, Forsaken Fortress, og bosatte seg der. Han begynte da og lete etter de to andre delene av Triforce, visdom og mot, som han visste var hos Link og Zeldas etterkommere. Som f\xc3\xb8rste skritt i planen sendte han en monsteraktig fugl, Helmaroc King, for \xc3\xa5 kidnappe alle jenter med alve\xc3\xb8rer i h\xc3\xa5p om \xc3\xa5 finne Zelda. En av jentene han kidnapper er Aryll, Links s\xc3\xb8ster, og dette f\xc3\xb8rer til at Link sniker seg inn i fortet for \xc3\xa5 redde henne. Etter \xc3\xa5 ha klatret opp mot det h\xc3\xb8yeste t\xc3\xa5rnet der for jentene blir holdt fanget kommer Helmaroc King overraskende p\xc3\xa5 Link og fanger ham med kl\xc3\xb8rne sine. Den tar Link til Ganondorf, som bare f\xc3\xa5r fuglen til \xc3\xa5 kaste ham til sj\xc3\xb8s._NEWLINE_Etter hvert s\xc3\xa5 kommer Link seg ned til Hyrule og finner Mestersverdet. Han invaderer Forsaken Fortress nok en gang og beseirer Helmaroc King. Link og Ganondorf m\xc3\xb8tes endelig igjen i huset hans p\xc3\xa5 toppen av t\xc3\xa5rnet. Der avsl\xc3\xb8rer Ganondorf at storparten av hans krefter var l\xc3\xa5st vekk av Mestersverdet, og i det samme Link trakk det opp ifra pidestallen slapp han fri alle hans krefter. Dessuten hadde han s\xc3\xb8rget for \xc3\xa5 uskadeligj\xc3\xb8re det hellige sverdet ved \xc3\xa5 drepe vismennene som gav det sin kraft for lenge siden. Ganondorf tar fram sitt eget sverd og skal til \xc3\xa5 drepe Link, men han blir distrahert av Tetra som hopper opp\xc3\xa5 ham og begynner \xc3\xa5 mishandle fjeset hans. Ganondorf overmanner henne raskt, men n\xc3\xa5r hans Triforce of Power resonerer med hennes Triforce of Wisdom skj\xc3\xb8nner han at endelig har funnet Zelda. F\xc3\xb8r han f\xc3\xa5r gjort noe mer blir begge to reddet av Quill og Komali, og f\xc3\xb8r han f\xc3\xa5r sukk for seg kommer Valoo og flamberer hele toppen av t\xc3\xa5rnet._NEWLINE_Etter dette forlot Ganondorf Forsaken Fortress og gikk tilbake til t\xc3\xa5rnet sitt i Hyrule, som var beskyttet av en magisk barriere som bare kunne brytes med Triforce of Courage. Mens Link var igang med \xc3\xa5 reparere Mestersverdet kom Ganondorf og kidnappet Zelda, som var gjemt i Hyrule Castle av Kongen. Link fant etterhvert de \xc3\xa5tte delene av Triforce of Courage og entret Ganons t\xc3\xa5rn. Der fant han en bevisstl\xc3\xb8s Zelda og Ganondorf, som satte en gigantisk levende marionett kalt Puppet Ganon p\xc3\xa5 ham, som lignet sv\xc3\xa6rt mye p\xc3\xa5 Ganon. Etter \xc3\xa5 ha \xc3\xb8delagt den skj\xc3\xb8nte Ganondorf at Link virkelig var hans gamle fiende gjenf\xc3\xb8dt. Link klatret opp til toppen av t\xc3\xa5rnet hans, og der fortalte Ganondorf om sine grunner for \xc3\xa5 invadere Hyrule og stjele Triforce._NEWLINE_Hans eget land, Gerudo \xc3\xb8rkenen, var et hardt og ugjestmildt land, og folket hans led daglig under den vonde \xc3\xb8rkenvinden. Han lengtet etter de gr\xc3\xb8nne engene i Hyrule og den milde vinden som f\xc3\xb3r over den, og var misunnelig p\xc3\xa5 de som levde der. Han overmanner Link og sl\xc3\xa5r ham nesten bevisstl\xc3\xb8s. S\xc3\xa5 bruker han kraften sin til \xc3\xa5 p\xc3\xa5kalle de to andre Triforce delene i Link og Zelda, og Triforce danner seg. Ganondorf gir sitt \xc3\xb8nske til Triforce om at Hyrule skal gjenoppst\xc3\xa5 fra havet og skal tilh\xc3\xb8re ham, men f\xc3\xb8r han rekker \xc3\xa5 r\xc3\xb8re ved det kommer Kongen ham i forkj\xc3\xb8pet. Kongen \xc3\xb8nsker da at Hyrule skal vaskes vekk, og at Link og Zelda skal ha en fremtid. Da sl\xc3\xa5r luftboblen rundt Hyrule hull, og vann flommer ned. Id\xc3\xa8t Triforce vender tilbake til himlene og det gamle riket forsvinner for godt, f\xc3\xa5r Ganondorf et sammenbrudd, og ler hysterisk i sinne og vantro. Planene hans har sl\xc3\xa5tt feil igjen, og n\xc3\xa5 har han virkelig mistet alt. I sitt sinne bestemmer han seg for \xc3\xa5 utfordre verdien av Triforce\'s makt ved \xc3\xa5 drepe Link og Zelda. Han trekker sine to sverd og g\xc3\xa5r til angrep._NEWLINE_Link og Zelda m\xc3\xa5 samarbeide for \xc3\xa5 beseire ham. Zelda beskyter ham med lyspilene mens Link angriper ham med Mestersverdet. Til slutt kj\xc3\xb8rer Link sverdet inn i skallen hans, noe som forsteiner ham. Han, Kongen og Hyrule forsvinner da under b\xc3\xb8lgene og Link og Zelda drar ut for \xc3\xa5 finne det landet som skal bli det nye Hyrule.\n_START_SECTION_\nFour Swords Adventures\n_START_PARAGRAPH_\nGanon har i dette spillet f\xc3\xa5tt en helt ny livshistorie og er sistebossen i spillet. Som den unge gerudoen Ganondorf, stjeler han et gyllent relikvie som gir ham enorme krefter. Med dette v\xc3\xa5penet begynner han s\xc3\xa5 \xc3\xa5 ta kontroll over stadig st\xc3\xb8rre deler av Hyrule. Som i Wind Waker m\xc3\xa5 Link og Prinsesse Zelda samarbeide for \xc3\xa5 beseire ham.\n_START_SECTION_\nTwilight Princess\n_START_PARAGRAPH_\nEtter et mislykket fors\xc3\xb8k p\xc3\xa5 \xc3\xa5 ta over Hyrule ble Ganondorf tatt til fange, fengslet og fors\xc3\xb8kt henrettet i Arbiter\'s Grounds. Vismennene tok et magisk sverd og sendte det rett inn i brystet hans, men dette var ikke nok til \xc3\xa5 drepe ham. Til vismennenes forskrekkelse s\xc3\xa5 de at han hadde Triforce of Power, og at han greide \xc3\xa5 bryte seg l\xc3\xb8s av lenkene sine. Han drepte umiddelbart vann-vismannen med bare hendene, og viste en blodt\xc3\xb8rst som aldri var blitt sett fra ham f\xc3\xb8r. De andre vismennene aktiverte Mirror of Twilight for \xc3\xa5 sende ham til Twilight Realm f\xc3\xb8r han kunne gj\xc3\xb8re mer skade, men dette var bare et lite tilbaketrekk for Ganondorf._NEWLINE_Han tok formen av en stor, flammeaktig kule med sitt ansikt p\xc3\xa5 og utga seg for \xc3\xa5 v\xc3\xa6re en gud for Zant, som var s\xc3\xb8nderknust akkurat da. Han gav ham sin kraft og tok bolig i kroppen hans, og da tok han over Twilight Realm og forvandlet Midna, som hersket da, til et gnomeaktig vesen. S\xc3\xa5 begynte han \xc3\xa5 ta over Hyrule ved \xc3\xa5 dekke store deler av landet med Twilight, som gjorde landet dystert og fylt med farlige skyggevesener._NEWLINE_Etter \xc3\xa5 ha blitt sterk nok s\xc3\xa5 forlot han Zant og dannet sin egen kropp igjen. Etter at Link hadde fjernet all Twilight over Hyrule kapslet han Hyrule Castle inn i en barriere mens had fortsatte \xc3\xa5 bygge om slottet til sitt eget. Han kidnappet nok en gang Zelda og hadde henne som gissel i tronsalen, hvor han \xc3\xb8dela den store statuen av gudinnene._NEWLINE_Etter \xc3\xa5 ha drept Zant og Midna hadde l\xc3\xa6rt seg \xc3\xa5 beherske Fused Shadows br\xc3\xb8t hun og Link seg inn i slottet. Etter \xc3\xa5 ha kommet seg til toppen og tronsalen m\xc3\xb8tte de endelig Ganondorf, som satt p\xc3\xa5 tronen. Han brukte da kreftene sine til \xc3\xa5 ta bolig i Zelda, og brukte henne til \xc3\xa5 angripe Link. Han angrep p\xc3\xa5 samme m\xc3\xa5te som i Ocarina of Time der Link m\xc3\xa5tte sl\xc3\xa5 magien hans tilbake p\xc3\xa5 ham selv. Etter \xc3\xa5 ha blitt svekket bruker Midna Fused Shadows til \xc3\xa5 fjerne Ganondorf fra Zeldas kropp. Etter dette gj\xc3\xb8r han seg om til Ganon, med en mye mer dyrisk form enn f\xc3\xb8r. N\xc3\xa5r han blir sl\xc3\xa5tt nok en gang gj\xc3\xb8r han seg om til en stor flammekule igjen, og Midna teleporterer Link og Zelda bort f\xc3\xb8r hun pr\xc3\xb8ver \xc3\xa5 sl\xc3\xa5ss mot ham selv. Men Ganondorf var altfor sterk, og Hyrule Castle endte opp sprengt i filler._NEWLINE_Link og Zelda ble transportert til Hyrule Field, og Ganondorf fant dem med en gang. Med hesten sin pr\xc3\xb8vde hand \xc3\xa5 gallopere dem begge ned, men lys-\xc3\xa5ndene tok dem til sikkerhet og ga dem lyspilene for \xc3\xa5 kunne skade ham. S\xc3\xa5 m\xc3\xa5tte de nok en gang samarbeide for \xc3\xa5 sl\xc3\xa5 ham p\xc3\xa5 hesterygg. Etter \xc3\xa5 ha blitt beskutt og skadet med Mestersverdet faller Ganondorf av hesten sin, men kommer seg straks opp igjen. Han stenger seg selv og Link inn i en barriere for \xc3\xa5 ha en siste kamp, hvor han bruker det magiske sverdet vismennene pr\xc3\xb8vde \xc3\xa5 drepe ham med. Link sl\xc3\xa5r ham etterhvert til bakken og sender Mestersverdet rett inn i det \xc3\xa5pne s\xc3\xa5ret hans i brystet. Han overlever, men rekker bare si noen ord f\xc3\xb8r hans Triforce of Power forsvinner fra h\xc3\xa5nden hans. \xc3\x98ynene hans glanser over til hvitt og han ser ut til \xc3\xa5 d\xc3\xb8 st\xc3\xa5ende.\n_START_SECTION_\nSuper Smash Bros.\n_START_PARAGRAPH_\nI Super Smash Bros. er Ganondorf en av de sterkeste og tyngste spillerne. Bevegelsene hans er tatt fra Captain Falcon og de er sv\xc3\xa6rt like, bare mye tregere og sterkere._NEWLINE_I Super Smash Bros. Brawl er hans Final Smash \xc3\xa5 forvandle seg til Ganon og knuse motstanderne sine p\xc3\xa5 kort tid._NEWLINE_I Brawls historiemodus "The Subspace Emissary" arbeider Ganondorf, Bowser og Wario for Master Hand, med Ganondorf som nestkommanderende. Han jobber mest bak scenene, og viser seg ikke f\xc3\xb8r i en holografisk sending hvor han setter \xc3\xb8ya Isle of the Ancients til \xc3\xa5 selvdestrueres. Den resulterende eksplosjonen lager et stort nok hull i verden til \xc3\xa5 bringe et gigantisk kanonskip til Smash verdenen, som han og Bowser hadde gjort store \xc3\xb8deleggelser med hadde ikke Kirby \xc3\xb8delagt hovedkanonen og sprengt skipet. Ganondorf og Bowser returnerer da til Subspace for \xc3\xa5 m\xc3\xb8te Master Hand, men Ganondorf forr\xc3\xa5der Bowser og gj\xc3\xb8r ham til et Trof\xc3\xa9 med en Dark Cannon. N\xc3\xa5r han da skal rapportere til Master Hand viser det seg at han har blitt kontrollert av Tabuu, personifiseringen av Subspace, av lystr\xc3\xa5der hele tiden. Ganondorf angriper Tabuu i sinne, men blir lett sl\xc3\xa5tt tilbake og forvandlet til et trof\xc3\xa9. Mens han faller treffer han Master Hand og sl\xc3\xa5r ham til bakken, noe som bryter lystr\xc3\xa5dene p\xc3\xa5 ham og befrir ham. Han pr\xc3\xb8ver ogs\xc3\xa5 \xc3\xa5 angripe Tabuu, men er for svekket og blir lett beseiret. Senere finner Bowser trof\xc3\xa9et av Ganondorf og begynner \xc3\xa5 banke det opp brutalt som hevn. Litt etterp\xc3\xa5 blir han funnet av Link og Zelda som gjenoppliver ham, med en liten hodepine. Han bestemmer seg da for \xc3\xa5 hjelpe resten av heltene i den siste kampen mot Tabuu, og i slutten st\xc3\xa5r han sammen med de andre karakterene og ser p\xc3\xa5 den nye soloppgangen._NEWLINE_Dette er den f\xc3\xb8rste og eneste gangen Ganondorf har hjulpet sine fiender med \xc3\xa5 beseire en mye st\xc3\xb8rre motstander.\n_START_SECTION_\nSkyward Sword.\n_START_PARAGRAPH_\nGanondorf opptrer ikke i Skyward Sword. men det blir hintet til hans bakgrunn. Etter at link vant over Demis i den siste kampen, kastet Demise en forbannelse over Link og Zelda, som gjorde at de ble gjenf\xc3\xb8dt i en evig sirkel. Helt til Demise sitt hat viste seg i fysisk form som ingen andre en Ganondorf.'